

**ŠOLSKA PRAVILA OCENJEVANJA ZNANJA**

**Vida Poglajen,**

**ravnateljica**

|  |
| --- |
| Litija, avgust 2020 |
|  |

Na osnovi določil 12. člena Pravilnika o ocenjevanju znanja v srednjih šolah (Ur. l. RS, št. 30/2018) določa ravnateljica Gimnazije Litija, Bevkova 1c, 1270 Litija

**ŠOLSKA PRAVILA OCENJEVANJA ZNANJA**

VSEBINA

1. IZPOLNJEVANJE OBVEZNOSTI (NAČINI IN ROKI)
2. POGOJI ZA OBVEZNO PONAVLJANJE PISNIH IZDELKOV
3. ROKI ZA VRAČANJE IZDELKOV
4. IZPITNI RED
5. PRIPRAVA IZPITNEGA GRADIVA, POTEK IN TRAJANJE IZPITA ZA ITS
6. KRŠITVE PRAVIC PRI OCENJEVANJU ZNANJA IN UKREPI
7. POSTOPEK ODPRAVLJANJA NAPAK PRI OCENEJVANJU ZNANJA
8. PRIPRAVA IN HRAMBA IZPITNEGA GRADIVA
9. **Izpolnjevanje obveznosti (načini in roki)**
10. **Število pisnih preverjanj za oceno pri posameznih predmetih**

|  |  |
| --- | --- |
| **Predmet** | **Število pisnih ocen** |
| Slovenščina | najmanj 4 |
| Matematika | praviloma 5 (1., 4. letnik)  praviloma 6 (2., 3. letnik) |
| Angleščina | 4 |
| Nemščina | 3 (1. letnik)  4 (2., 3., 4. letnik) |
| Zgodovina | 3  4 (4. letnik - matura) |
| Športna vzgoja | Dijaki dobijo najmanj 4 ocene iz praktičnega dela. |
| Glasba | najmanj 1 |
| Likovna umetnost | najmanj 1 |
| Geografija | 3 |
| Biologija | 3 |
| Kemija | najmanj 3  najmanj 4 (4. letnik – matura) |
| Fizika | najmanj 3 |
| Psihologija  Psihologija – 4. letnik | 2 |
| Sociologija | 3 (3. letnik)  6 (4. letnik) |
| Filozofija | 2 |
| Informatika | praviloma 2 |
| Španščina (izbirno 3. l.) | 3 |
| Ruščina (izbirno 2. l.) | 3 |

Pri izbirnih maturitetnih predmetih je lahko število pisnih preizkusov znanja, po dogovoru z dijaki, tudi večje. Pri ocenjevanju se upošteva 14. člen Pravilnika o ocenjevanju znanja v srednjih šolah.

1. **Število ustnih preverjanj za oceno**

Ustni odgovori pri posameznem predmetu se ocenijo najmanj enkrat v šolskem letu, razen če je s katalogi znanj oziroma učnim načrtom določeno drugače (Ul. RS 30/2018).

1. **Druge oblike pridobivanja ocen**

Dijaki pridobijo ocene pri posameznih predmetih tudi z izdelavo seminarskih nalog, referatov, esejev, domačim branjem, likovnimi izdelki idr. O tem bodo podrobneje seznanjeni na uvodnih urah.

1. **letnik**

Pri zgodovini (samostojni izdelek) pri informatiki morajo dijaki obvezno pripraviti seminarsko nalogo, pri glasbi seminarska naloga, pri likovni umetnosti pa sta obvezna najmanj dva likovna izdelka.

**2. letnik**

Pri zgodovini morajo dijaki pripraviti samostojni izdelek. Pri ITS 2 morajo dijaki sprotno oddajati naloge, oddana oziroma predstavljena naloga je pogoj za napredovanje.

**3. letnik**

Pri ITS 1 in 2 morajo dijaki sprotno oddajati oziroma predstavljati naloge, oddana oziroma predstavljena naloga je pogoj za napredovanje. Pri zgodovini je obvezen samostojni izdelek.

**Vsi letniki:**

**SLOVENŠČINA**: Dijak lahko pridobi v šolskem letu največ eno oceno za govorni nastop, domače branje ali neobvezno branje.

**ANGLEŠČINA**: Dijak lahko pridobi oceno za referat s predstavitvijo, za esej, napisan v šoli, oz. za predstavitev teme pred razredom.

**FIZIKA, KEMIJA, BIOLOGIJA:** Dijaki bodo lahko pridobili eno oceno iz laboratorijskih vaj oz. z izdelavo in predstavitvijo seminarske naloge. Dodatno oceno pa bo možno pridobiti tudi z dobrimi rezultati na tekmovanjih iz fizike, kemije, biologije in astronomije.

1. **Kriterij za spremembo točk v ocene**

|  |  |
| --- | --- |
| Nezadostno | 0–49 % |
| Zadostno | 50–64 % |
| Dobro | 65–79 % |
| Prav dobro | 80–89 % |
| Odlično | 90–100 % |

Po profesorjevi presoji in posvetu z ravnateljem se lahko kriterij za zadostno oceno spusti do največ 45%.

**e) Način popravljanja negativne ocene ob koncu redovalnega obdobja**

Pri matematiki, angleščini in nemščini so dijaki v primeru, da so bili ob konferenci ocenjeni negativno, ponovno ocenjeni pisno, pri vseh ostalih predmetih pa po dogovoru.

Dijak, ki v prvem ocenjevalnem obdobju ni dosegel minimalnih standardov znanja, ima v 3 tednih po redovalni konferenci enkratno možnost ponovnega ocenjevanja znanja iz tega ocenjevalnega obdobja.

Dijak, ki v prvem redovalnem obdobju ni dosegel minimalnih standardov znanja, ima v zadnjih 3 tednih pred koncem šolskega leta še eno možnost ponovnega ocenjevanja znanja iz prvega ocenjevalnega obdobja, pod pogojem, da v drugem ocenjevalnem obdobju dosega minimalne standarde znanja.

Za zadostno oceno zahtevamo minimalna znanja.

**f) Kriterij za izboljševanje pozitivnih ocen**

Dijak pridobi pravico izboljševanja ocene, če ima primeren odnos do pouka, sošolcev, profesorjev in ostalih zaposlenih ter nima vzgojnega ukrepa.

**Natančnejša merila za izboljševanje ocen pri posameznih predmetih posredujejo profesorji dijakom prvo šolsko uro, ravno tako pa tudi kriterije za doseganje minimalnih standardov znanj.**

**g) Roki za preverjanje znanja z ocenjevanjem**

Pisna preverjanja in ocenjevanja znanja so napovedana skladno s Pravilnikom o ocenjevanju znanja v srednjih šolah. Razpored pisnih nalog za posamezni oddelek je v eAsistentu.

Pri ocenjevanju veljajo tudi vsi ostali členi pravilnika.

**h) Napovedano ustno ocenjevanje znanja**

Vsi dijaki imajo napovedano ustno ocenjevanje znanja pri vseh predmetih. Odvzem pravice obravnavamo individualno.

1. **Pogoji za obvezno ponavljanje pisnih izdelkov**

Če je ena polovica ali več pisnih izdelkov ocenjenih negativno, se pisanje enkrat ponovi, vpišeta pa se obe oceni.

1. **Roki za vračanje izdelkov**

Pri ocenjevanju znanja pisnih in drugih izdelkov učitelj dijaka oceni najpozneje v sedmih delovnih dneh po tem, ko jih dijak odda. Pri eseju pa se čas popravljanja podaljša za sedem delovnih dni, kar je v skladu z 2. točko, 18. člena Pravilnika o ocenjevanju znanja v srednjih šolah.

Po ocenitvi pisnih izdelkov učitelj omogoči dijaku vpogled v pisni izdelek.

Učitelj izroči dijaku ocenjene izdelke po petih dneh oziroma najpozneje v tridesetih dneh po vpisu ocene v redovalnico.

1. **Izpitni red**

Pri opravljanju izpitov veljajo vsi členi od 21. do vključno 31. člena Pravilnika o ocenjevanju znanja v srednjih šolah (Ur.l. RS, št. 30/2018).

Dijak ima v skladu z Zakonom o gimnazijah pravico opravljati popravne izpite, če je bil ob koncu pouka negativno ocenjen iz največ treh predmetov.

Razpored izpitov mora biti javno objavljen najmanj tri dni pred datumom začetka njihovega opravljanja.

Dijak se prijavi k izpitu najkasneje tri delovne dni pred izpitnim rokom, odjavi pa se lahko najkasneje dva delovna dneva pred izpitnim rokom.

Če se dijak iz opravičenih razlogov ne udeleži izpita ali ga prekine, ga lahko opravlja še v istem roku, če je to mogoče. Razloge za odsotnost ali prekinitev mora šoli pisno sporočiti najkasneje v enem dnevu po izpitu in priložiti ustrezna dokazila. O upravičenosti razlogov odloči ravnatelj najkasneje v treh dneh po prejemu vloge.

Če se dijak ne odjavi pravočasno ali se iz neopravičenih razlogov ne udeleži izpita ali ga prekine, ni ocenjen in se šteje, da je izrabil izpitni rok.

Pisni izpit nadzoruje nadzorni učitelj, oceni pa ocenjevalec. Ustni izpiti se opravljajo pred izpitno komisijo. Izpitna komisija ima predsednika, izpraševalca in enega člana. Na ustnem izpitu izprašuje izpraševalec. Izpitna komisija oceni dijaka na obrazložen predlog izpraševalca takoj po ustnem izpitu. Ko komisija določi končno oceno izpita, predsednik izpitne komisije obvesti dijaka o končni oceni, obrazloži pa mu jo izpraševalec oziroma ocenjevalec.

1. **Priprava izpitnega gradiva, potek in trajanje izpita za ITS**

ITS je razdeljen na vsebinske sklope, dijak, ki ni dosegel minimalnih standardov po posameznih sklopih oziroma ni oddal predpisanih nalog, oceno popravlja ob konferenci ali ob koncu šolskega leta pisno in ustno z vsebinami, ki jih določijo vsi nosilci ITS. Če dijak tudi po popravljanju ne doseže minimalnih standardov, ima **popravni izpit**. Popravni izpit je sestavljen iz pisnega dela, ki traja 90 minut in ustnega dela (15 minut ima dijak časa za pripravo na izpit, 20 minut za odgovarjanje oziroma spraševanje). Popravni izpit pripravijo nosilci ITS. Razmerje med pisnim in ustnim delom je:

* pisni del predstavlja 70 % ocene,
* ustni del 30 %.

1. **Kršitve pravil pri ocenjevanju znanja in ukrepi**

Če pri pisanju pisnih izdelkov ali pri drugih oblikah ocenjevanja znanja, učitelj dijaka zaloti pri uporabi nedovoljenih pripomočkov, pri prepisovanju oziroma drugih kršitvah šolskih pravil ocenjevanja znanja, ga lahko oceni z negativno oceno ali predlaga ustrezen ukrep.

1. **Postopek odpravljanja napak pri ocenjevanju znanja**

Učitelj lahko sam, na predlog razrednika, ravnatelja ali dijaka zaradi računske ali druge očitne napake, povezane z ocenjevanjem, odpravi napako, to pisno evidentira v ustrezen dokument in o tem obvesti dijaka, na katerega se ocena oziroma ugotovitev nanaša.

Če učitelj ne odpravi napake v skladu s prejšnjim odstavkom, o tem dokončno odloči ravnatelj.

1. **Priprava in hramba izpitnega gradiva**

Izpitno in drugo gradivo, ki je podlaga za ocenjevanja znanja, pripravi strokovni aktiv v skladu z 28. členom Pravilnika o ocenjevanju znanja v srednjih šolah.

Vodja strokovnega aktiva ali ocenjevalec izroči izpitno gradivo ravnateljici najpozneje dan pred izpitom. Izpitno gradivo se hrani v ognjevarni omari v pisarni ravnateljice oz. svetovalne službe.

Litija, avgust 2020

Ravnateljica: Vida Poglajen